Frékans tjè , mizik lanmou .
lè ou Kapté y ou pé ka sispann vibré épi y .
Dan driv lavi a , sé pa ti moun ou ka jwenn.
An patjé ka matjéy , mé ni yonn ka mété w bien.
Yonn tala, pa oblijé èt owa w adan lavi a ou ka viv la a.
Mé si janmen i kwézé chimen , ou andwa sonjé sa.
Alè tala ou kay ni an chwa pou fè, sé swa kité y pasé oben pann anlè y menm si sé an gwan dlo i menen w.
Si ou pa sa najé i kay ba w balan , si ou pa sa palé i kay fè palé lang ou pa jen pansé di , ni matjé .
Sé an bagay ki gwan pasé nou . An lè adan gwan lorgey nou , nou pé pansé ki tout bagay fini , ki ou za wè telman , ki ayen pé pa fè w soté anko.
Mi sé la lavi a ka ba w lison , ou ka ped tèt , ou ka pèd lespwi akondi zonbi garéw.
Ou pa lé kwè ki sé sa ki ka rivé w , ou akondi an moun mò ki viré rantré an ko y pou viv dényé souf la djerté.
Dényé souf la ki ka fè lespwa viré maché an tèt ou.
Viré maché an tout ko'w , kon souflé dan toutoun banbou pou jwé an bèl mélodi.
Tout ko' w sé sik , fò pa pésonn mandé w kontwolé pass sé ou sel ki sav sa ki nan fondok santiman w.
Moun la pé pran kouri, si janmen i santi twop foss adan sa ou anvi bay la.
Sé madanm la za pwan telman fè , ki délè lè bagay la two bèl , aya level la pé fè yo pè.
Tou sa pass, yo kon w menm yo pa lé kwè .
Maré adan lachè a nou ka viv adan an , nou pa ka sonjé ki nou sé lespwi osi.
Lè lespwi mwen jwenn lespwi 'y , nou kité santiman an désann an tout kò nou , Nou fèmen zyé , pou kitéy siyonen tout sans nou. Lapo mwen jwenn lapo y mwen konpwann sété an rèv lè an té ka bo'y .
Nou té akondi sé nou sel ki té ka egzisté , nou sé pé mò .
Mé lè kow a za wè désepsion tjè w pé viré fenmen kon mawiwont.
Ou pré pwan kouri pas enmen dé lè sé an gwo siklonn kan mandé w et solid kon an gwo bidim kay .
Alos pé ni yonn ka rété anlè bodaj chimen ka nouri an lespwa san manman.
Pé ni yonn osi ka tjoué santiman an menm pou i pa lévé gaoulé épi mennen y dan an voumvap andidan y menm.
Zot pé osi désidé ki zavè tjou sa moun ka di épi anni viv li .
Mé chak lapot ou ouwè asou larel grandè tjè , sé an blèss oben an djérizon i ka poté. délè sé lé dé mé tout moun pa sa sipotéy .
Frékans tala sé akondi an flè ka nouri zyéw épi koulè adan an jounen pou i disparet lannuit .
Sé pa tristess an vérité sé mannyè lanati ka woulé , an vérité ayen pa ta w , ayen paka bout , ayen pa ka fini sé selman mannyè lespwi w ka wè y , ki mèt .
Man andwa di lavi mèsi di permet mwen wè épi risanti konsyans tala , nanm tala ,flamn tala , moun tala an mitan an désespwa malpapay.
Tjè w sé pa an machinn ou pa pijé anlè y pou i sispann jwé mizik douboum boudoum la ki frékans la kréyé nan chak ti wèt sa ou yé.
Dan venn ou sé pliss ki san ki ka koulé , sé souch lanmou an menm.
Lè ou konpwann sa ou ka doubout dan tèt ...